Έλενα Τσαγκρινού

Η Έλενα Τσαγκρινού (Αθήνα, 16 Νοεμβρίου 1994) είναι Ελληνίδα τραγουδίστρια.

Τον Μάιο του 2021 εκπροσώπησε την Κύπρο στο Διαγωνισμό Τραγουδιού Eurovision, με το τραγούδι «El Diablo», καταλαμβάνοντας τελικά την 16η θέση. Παρ' όλα αυτά, η μεγαλύτερη επιτυχία της ήταν το γεγονός ότι το συγκεκριμένο τραγούδι κατάφερε να φτάσει στο Νο. 9 παγκοσμίως στα chart του Spotify.

Πρώτα Χρόνια
Γεννήθηκε στις 16 Νοεμβρίου 1994 στην Αθήνα. Από μικρή ηλικία ασχολήθηκε με τη μουσική φοιτώντας σε Μουσικό Γυμνάσιο-Λύκειο. Το 2009 συμμετείχε στην εκπομπή του ΑΝΤ1, «Ελλάδα Έχεις Ταλέντο». Έχει μια αδελφή, την Βίλλυ (γενν. 1998).

Καριέρα
2013–2018: OtherView, Just The 2 Of Us, The Voice of Greece
Το 2013 επιλέχθηκε, ύστερα από οντισιόν του συγκροτήματος OtherView, για τη θέση της τραγουδίστριας και έτσι υπέγραψε συμβόλαιο με την δισκογραφική εταιρία Feelgood Records. Το πρώτο τους τραγούδι, «People (Feel The Love)» σε συνεργασία με τον Chris Willis κυκλοφόρησε τον Ιούλιο του 2013. Την ίδια χρονιά, δάνεισε τη φωνή της στην ελληνική μεταγλώττιση της ταινίας κινουμένων σχεδίων «Free Birds».

Τον Ιανουάριο του 2014 οι OtherView κυκλοφόρησαν το τραγούδι «What you Want», σε στίχους και μουσική των ίδιων και της Gabriella Ellis, το οποίο γνώρισε μεγάλη επιτυχία στο YouTube. Λίγους μήνες αργότερα, κυκλοφόρησαν το τραγούδι «Ο Γύρος Του Κόσμου», το οποίο ξεπέρασε σε προβολές το προηγούμενο. Τους στίχους έγραψε ο Βασίλης Κουμεντάκος ενώ η μουσική ήταν επίσης δική του, με συμμετοχή του Δημήτρη Ίσαρη. Την ίδια χρονιά, η Τσαγκρινού συμμετείχε στο μουσικό show του MEGA, «Just the 2 Of Us» ως coach του Ιβάν Σβιτάιλο.

Το 2015 οι OtherView κυκλοφόρησαν τέσσερα κομμάτια. Το «Δικαίωση» μαζί με τον Arva, το «Όλα Αυτά που Νιώθω», το «In the Club Bi**h» και το «Σε Θέλω Τώρα» (ft. NiVo). Το 2016 κυκλοφόρησαν τα κομμάτια «Ξανά» και «Εμείς Μαζί» (ft. Goin' Through). Το δεύτερο μάλιστα αποτέλεσε soundtrack της ταινίας «The Bachelor». Την ίδια χρονιά, εμφανίστηκαν στο MadWalk μαζί με τις Josephine και Μαρία Κορινθίου. Τη σεζόν 2016–2017 η Τσαγκρινού ήταν παρουσιάστρια των backstage στο show του ΣΚΑΪ, «The Voice of Greece» ενώ σαν συγκρότημα πραγματοποίησαν live εμφανίσεις στο «BOX Athens» με Melisses και Josephine.

Το 2017 ανακοίνωσαν, ως συγκρότημα, την αποχώρηση τους από τη Feelgood Records και τη συνεργασία με την Panik Records. Κυκλοφόρησαν μάλιστα δύο κομμάτια με δικούς τους στίχους και μουσική: «Άστο σε Μένα» και «Τώρα ή Ποτέ», ενώ εμφανίστηκαν σε δύο απονομές βραβείων, στα Mad Video Music Awards, ερμηνεύοντας το τραγούδι «Κάνε με» σε remix με τον ράπερ Mike αλλά και τα κυπριακά Super Music Awards. Επίσης, συμμετείχαν στο MadWalk και στο MTN MadWalk Cyprus.

Τη σεζόν 2017–2018 εμφανίζονταν στο νυχτερινό κέντρο «Fantasia Live» μαζί με τη Josephine και ύστερα έκαναν κάποιες εμφανίσεις με τον Κωνσταντίνο Αργυρό στο «Club Vogue» της Θεσσαλονίκης. Την ίδια χρονιά, συμμετείχαν για ακόμη μια φορά στο MadWalk, ερμηνεύοντας το τραγούδι «Havana» της Καμίλα Καμπέγιο, μαζί με τη Θωμαή Απέργη. Μέσα στο 2018 η Τσαγκρινού ανακοίνωσε την αποχώρηση της από τους OtherView, ύστερα από συμπλήρωση πέντε ετών συνεργασίας, για να ακολουθήσει σόλο καριέρα.

2018-σήμερα: Το ξεκίνημα της σόλο καριέρας
Μετά την αποχώρηση της από τους OtherView, ξεκίνησε τις προετοιμασίες του πρώτου της προσωπικού album, ενώ τον Ιούνιο του 2018 εμφανίστηκε στα Mad Video Music Awards ερμηνεύοντας σε remix το κομμάτι του Πάνου Κιάμου, «Θέλω να σε Ξαναδώ» μαζί με τον ράπερ Bo. Παράλληλα, ξεκίνησε εμφανίσεις στο νυχτερινό κέντρο «Fantasia Live» με τους Κωνσταντίνο Αργυρό και Νίνο.

Την 1η Ιουλίου 2018 κυκλοφόρησε το πρώτο της σόλο κομμάτι, με τίτλο «Πάμε απ' την Αρχή», το οποίο λίγο αργότερα κυκλοφόρησε και σε αγγλική εκδοχή, ως «Summer Romance». Τους στίχους έγραψε ο Νίκος Μωραΐτης ενώ τη μουσική ο Δημήτρης Κοντόπουλος. Στις 23 Οκτωβρίου του ίδιου έτους, κυκλοφόρησε το δεύτερο της σόλο κομμάτι, με τίτλο «Παράδεισος», σε στίχους και μουσική των Arcade. Στις 6 Δεκεμβρίου κυκλοφόρησε μαζί με τους Ηλία Βρεττό, Γιώργο Καρτελιά, Ελίνα Παπίλα, Bo, REC, OGE και τον ραδιοφωνικό σταθμό ΣΟΚ 104,8fm Χαλκίδας, το τραγούδι «Έλα την πρωτοχρονιά», με στόχο να ενισχύσουν οικονομικά την κιβωτό του κόσμου. Τη χειμερινή σεζόν 2018–2019 έκανε live εμφανίσεις στο νυχτερινό κέντρο «Fantasia Live» με τους Κωνσταντίνο Αργυρό, Demy, 719 The Band, Ανδρομάχη και Γιώργο Λιβάνη.

Το 2019 συμμετείχε στο MadWalk, ερμηνεύοντας με τον Δάκη το κομμάτι «Τσάι με Λεμόνι» αλλά και στα Mad Video Music Awards ερμηνεύοντας το κομμάτι «Σαν Λάβα» με τον OGE.

Στις 2 Νοεμβρίου 2019 κυκλοφόρησε το τρίτο της σόλο τραγούδι, με τίτλο «Λόγια» σε στίχους-μουσική Λεωνίδα Σώζου. Επίσης, τον ίδιο μήνα ξεκίνησε live εμφανίσεις στο «BOX Athens» με Melisses, Τάμτα και Matina Zara για τη χειμερινή σεζόν 2019–2020. Το καλοκαίρι του 2020 κυκλοφόρησε τα τραγούδια «Amore» και «Πάρε με Αγκαλιά» (ft. Mike). Επίσης, έκανε live εμφανίσεις στο νυχτερινό κέντρο «Posidonio Music Hall» με τους Πάνο Κιάμο, Αναστάσιο Ράμμο και Τάνια Καρρά.

Στις 25 Νοεμβρίου 2020, ανακοινώθηκε ότι θα εκπροσωπήσει την Κύπρο στον Διαγωνισμό Τραγουδιού Eurovision 2021, στο Ρότερνταμ της Ολλανδίας, με το τραγούδι «El Diablo». Ο τελικός πραγματοποιήθηκε στις 22 Μαΐου 2021 και η κυπριακή συμμετοχή κατέλαβε την 16η θέση, ανάμεσα σε 26 διαγωνιζόμενες χώρες.

Το φθινόπωρο του 2021 συμμετείχε ως διαγωνιζόμενη στο τηλεοπτικό show χορού του ΑΝΤ1, «Dancing with the Stars» αλλά και στο MadWalk, ερμηνεύοντας το νέο της τραγούδι, «Σαββατόβραδα» με την influencer-επιχειρηματία Ιωάννα Τούνη.

Το 2022 κυκλοφόρησε πέντε τραγούδια: «Επαφή» (ft. DJ Stephan), «Μύκονος & Σαντορίνη», «Πες», «Υποπτεύομαι» (ft. DJ Stephan) και «Dali» (ft. OGE και MG). Επίσης, συμμετείχε στα Mad Video Music Awards, ερμηνεύοντας το τραγούδι «Nisi» μαζί με τους Κόνι Μεταξά, FY και MC Daddy.

Τον Ιανουάριο του 2023 ξεκίνησε live εμφανίσεις στο νυχτερινό κέντρο «BODEGA Live Experience» με τους Σάκη Αρσενίου, Χριστίνα Σάλτη και Γιώργο Βέρο. Την ίδια χρονιά, κυκλοφόρησε πέντε τραγούδια: «Έλειπες» (ft. DJ Stephan), «Pretty Girl» (ft. DJ Stephan και Blanco), «Γύρισε;», «Σοκολάτα Παγωτό» και «Έρωτας».

Το 2024 κυκλοφόρησε πέντε τραγούδια (singles): «Μισή Καρδιά» (ft. DJ Stephan), «Σ' Έχω Κάνει Θεό» (επανεκτέλεση του ομώνυμου της Κατερίνας Στανίση), «Αδυναμία» (ft. DJ Stephan), «Αμαρτωλό» και «Ψέματα» καθώς επίσης το πρώτο της προσωπικό άλμπουμ, με τίτλο «ELENA», το οποίο περιλαμβάνει τα εξής τραγούδια: «Είσαι Παντού», «Σκυλί», «Φταις», «Χώρισα», «No – Nooo», «Δεν Έχεις Καρδιά», «Θύμα», «Είμαστε 1», «Λόγια Λόγια» και «Φωτιά».

Το 2025 έκανε live εμφανίσεις στο μαγαζί «Αγιονέρι Πανόρμου» ενώ συμμετείχε και στο The Pre-Party Eurovision Edition, που έγινε στη Μάλτα, ως παλιά εκπρόσωπος της Κύπρου. Επίσης, συνεργάστηκε για ακόμη μια φορά με τον DJ Stephan στο τραγούδι «Reggaeton» (το οποίο συμπεριλαμβάνεται στο άλμπουμ του, με τίτλο «Summer Love») και κυκλοφόρησε το single «Social Media» σε συνεργασία με την Κατερίνα Στικούδη. Τη χειμερινή σεζόν 2025-2026 πραγματοποιεί ζωντανές εμφανίσεις στο μαγαζί Αθηναία μαζί με τους Λευτέρη Πανταζή, Άντζελα Δημητρίου, Άρη Πετράκη, Θάνο Λάμπρου και Μαρία Πασαλίδου.

Το 2026 συμμετείχε στο μουσικό show του OPEN, «Just the 2 Of Us» ως coach της δημοσιογράφου Δάφνης Καραβοκύρη.

Προσωπική ζωή
Από το 2017 μέχρι το 2022 ήταν σε σχέση με τον ράπερ Mike (πραγματικό όνομα: Μιχάλης Φαφαλής), με τον οποίο είχε συνεργαστεί στο τραγούδι «Πάρε με Αγκαλιά». 

Από το 2022 μέχρι το 2026 ήταν σε σχέση με τον DJ Stephan (πραγματικό όνομα: Κώστας Στεφανίδης), με τον οποίο απέκτησε έναν γιο, τον Ηρακλή-Τριαντάφυλλο, που γεννήθηκε στις 9 Αυγούστου 2024. Ως ζευγάρι είχαν συνεργαστεί αρκετές φορές μουσικά. 

Δισκογραφία
Άλμπουμ
ELENA (2024)

Τραγούδια
ΈτοςΤίτλος (Σε συνεργασία)Σημειώσεις2013"People (Feel The Love)" (ft. Chris Willis)Ως μέλος των OtherView2014"What you Want""Ο Γύρος του Κόσμου"2015"Δικαίωση" (ft. Arva)"Όλα Αυτά που Νιώθω""In the Club Bi**h""Σε Θέλω Τώρα" (ft. NiVo)2016"Ξανά""Εμείς Μαζί" (ft. Goin' Through)2017"Άστο σε Μένα""Τώρα ή Ποτέ"2018"Πάμε απ' την Αρχή"Solo"Summer Romance""Παράδεισος""Έλα την Πρωτοχρονιά" (ft. SOK FM 104.8 & Friends)2019"Σαν Λάβα" (ft. OGE)"Λόγια"2020"Amore""Πάρε με Αγκαλιά" (ft. Mike)2021"El Diablo" Eurovision Cyprus Entry"Τελικά Η Ζωή Συνεχίζεται" (ft. Δημήτρης Ταταράκης)"Σαββατόβραδα"2022"Επαφή" (ft. DJ Stephan)"Μύκονος και Σαντορίνη""Πες""Υποπτεύομαι" (ft. DJ Stephan)"Dali" (ft. OGE, MG)2023"Έλειπες" (ft. DJ Stephan)"Pretty Girl" (ft. DJ Stephan, Blanco)"Γύρισε;""Σοκολάτα Παγωτό""Έρωτας"2024"Μισή Καρδιά" (ft. DJ Stephan)"Σ' Έχω Κάνει Θεό""Αδυναμία" (ft. DJ Stephan)"Αμαρτωλό""Ψέματα""Είσαι Παντού""Σκυλί""Φταις""Χώρισα""No – Nooo""Δεν Έχεις Καρδιά""Θύμα""Είμαστε 1""Λόγια Λόγια""Φωτιά"2025"Reggaeton" (ft. DJ Stephan)"Social Media" (ft. Κατερίνα Στικούδη)

 Φιλμογραφία 
 Music Videos 
ΈτοςΤίτλοςΣημειώσεις2014"What you Want"Ως μέλος των OtherView"Ο Γύρος του Κόσμου"2015"Όλα Αυτά που Νιώθω""In the Club Bi**h"2016"Ξανά"2017"Τώρα ή Ποτέ"2018"Πάμε απ' την Αρχή"Solo"Παράδεισος"2019"Λόγια"2020"Amore""Πάρε με Αγκαλιά" (ft. Mike)2021"El Diablo" Eurovision Cyprus Entry"Τελικά η Ζωή Συνεχίζεται" (ft. Δημήτρης Ταταράκης)2022"Επαφή" (ft. DJ Stephan)"Μύκονος και Σαντορίνη""Πες""Υποπτεύομαι" (ft. DJ Stephan)2023"Έλειπες" (ft. DJ Stephan)"Pretty Girl" (ft. DJ Stephan, Blanco)"Γύρισε;"2024"Αδυναμία" (ft. DJ Stephan)"Ψέματα""Σκυλί"

Τηλεόραση
ΈτοςΤίτλος προγράμματοςΚανάλιΡόλοςΣημειώσεις2009Ελλάδα Έχεις ΤαλέντοΑΝΤ1Η ΊδιαΔιαγωνιζόμενη2014Just the 2 Of UsMEGAΔιαγωνιζόμενη - Coach2016MadWalk - The Fashion Music ProjectALPHAΕρμηνεία2016–2017The Voice of GreeceΣΚΑΪΣυμπαρουσιάστρια2017MadWalk - The Fashion Music ProjectALPHAΕρμηνείαMTN MadWalk CyprusMAD TVMad Video Music AwardsALPHASuper Music Awards CyprusMAD TV2018MadWalk - The Fashion Music ProjectALPHAMad Video Music AwardsMy Style RocksΣΚΑΪGuest - Ερμηνεία2019MadWalk - The Fashion Music ProjectALPHAΕρμηνείαMad Video Music Awards2020MadWalk - The Fashion Music ProjectMEGAK-Pop StarsMAD TVΠαρουσιάστρια2021Eurovision Song Contest 2021πολλά κανάλιαΔιαγωνιζόμενη - 16η θέσηDancing with the StarsSTARΔιαγωνιζόμενηMadWalk - The Fashion Music ProjectMEGAΕρμηνεία2022Mad Video Music Awards2026Just the 2 Of UsOPENΔιαγωνιζόμενη - Coach

Κινηματογράφος
ΈτοςΤίτλοςΡόλοςΣημειώσεις2013Free BirdsΤζένυφωνή στην ελληνική μεταγλώττιση2016The BachelorΗ ΊδιαGuest εμφάνισηΤα Στρουμφάκια: Το Χαμένο ΧωριόΣτρουμφ-Ανθήφωνή στην ελληνική μεταγλώττιση

Παραπομπές

Κατηγορία:Ελληνίδες τραγουδίστριες
Κατηγορία:Ελληνίδες τραγουδίστριες ποπ
Κατηγορία:Διαγωνισμός Τραγουδιού Eurovision 2021
Κατηγορία:Συμμετέχοντες στη Eurovision
Κατηγορία:Συμμετέχοντες στο διαγωνισμό τραγουδιού Eurovision με την Κύπρο